
ПРЕДСЕДАТЕЛЯ НА                                          ВХ.№ С-181/20.06.2025 г.
ОБЩИНСКИ СЪВЕТ - РАДОМИР

  ДОКЛАДНА ЗАПИСКА
от
Кирил Георгиев Стоев -  Кмет на Община Радомир
ОТНОСНО: кандидатстване с проектно предложение на Община Радомир по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-13.009„Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,	
Предстои отваряне на процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-13.009„Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“ с краен срок за кандидатстване  31.07.2025г.
Целта на тази инвестиция е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност. Това ще доведе до намаляване зависимостта от изкопаеми горива, насърчаване на производството на възобновяема енергия и подпомагане на прехода към чиста мобилност в съответствие с Плана REPowerEU, Европейската соларна стратегия и Зеления пакт на ЕС.
Инвестицията включва две дейности:
Дейност 1 - Инсталиране в съществуващи сгради за социални услуги, делегирана от държавата дейност, на фотоволтаични системи с минимален капацитет от 15 kW и максимален капацитет от 30 kW за всяка услуга, предназначени за собствено потребление на електроенергия. Мярката е насочена към социални услуги, делегирана от държавата дейност, управлявани от общините в цялата страна, които предоставят основна подкрепа на уязвими групи, включително деца, възрастни хора и хора с увреждания. По този начин ще се повиши енергийната ефективност и ще се намали енергийната зависимост в сектора на социалните услуги в приблизително 500 съществуващи социални услуги, които са делегирана от държавата дейност. Тази мярка има за цел да постигне поне 30% намаление на годишното потребление на първична енергия от невъзобновяеми източници в обектите, където ще бъдат монтирани системите.
Дейност 2 – Закупуване на електрически превозни средства и свързани зарядни станции за целите на предоставяне на социални услуги. Мярката отговаря на нуждата от модернизиране и декарбонизиране на автопарка, използван при предоставянето на социални услуги от общините. Предвижда се закупуването на 250 електрически превозни средства, всяко от които ще бъде снабдено със зарядна станция с мощност минимум 22 kW. Мярката е от особено значение с оглед на нарастващите мобилни нужди в социалната сфера, особено в контекста на деинституционализацията и преминаването към услуги, предоставяни в общността и в домашна среда. Заместването на стари дизелови и бензинови автомобили с електрически превозни средства ще доведе до значително намаление на въглеродните емисии, както и до спестявания от гориво и поддръжка. Автомобилите отговарят на изискванията на Наредба № Н-21 от 2023 г., която въвежда в българското законодателство изискванията на Директива (ЕС) 2019/1161 относно насърчаването на чисти превозни средства.
По Дейност 1 - Инсталиране в социални услуги, делегирана от държавата дейност, на фотоволтаични системи с минимален капацитет от 15 kW и максимален капацитет от 30 kW, предназначени за собствено потребление на електроенергия
Минимален размер – неприложимо 
Максимален размер – до 98 521,5 лв. на брой социална услуга (при максимална мощност 30 kW)
Максималният размер на инвестицията за всяка конкретна социална услуга се получава като се умножи заложеният разход за инвестиция във ФЕЦ за 1kW мощност в размер на 3 284,05 лв. по избраната мощност на ФЕЦ в диапазона от 15 до 30 kW.
По Дейност 2 - Закупуване на електрически превозни средства и свързани зарядни станции за целите на предоставяне на социални услуги
Минимален размер – няма 
Максимален размер – до 113 600 лв. Всяка община може да кандидатства за закупуване само на 1 брой автомобил и 1 брой зарядна станция.

Конкретният краен получател може да избере дали да кандидатства само за дейност 1 или за дейност 2 или да подаде проектно предложение и за двете дейности по процедурата.
Конкретни крайни получатели по настоящата процедура са общините, на чиято територия функционира социална услуга, делегирана от държавата дейност. 
Община Радомир има намерение да кандидатства По Дейност 2 - Закупуване на електрически превозни средства и свързани зарядни станции за целите на предоставяне на социални услуги.

За да може община Радомир да кандидатства с проектно предложение, по описаната по горе процедура, е необходимо Решение на Общински съвет.
На основание гореизложеното предлагам Общински съвет – Радомир  да вземе следното:
РЕШЕНИЕ
На основание чл.21, ал.1 т.23 и ал. 2 от ЗМСМА, във връзка с изискванията на Процедура BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, Общински съвет - Радомир:

РЕШИ
1. Дава съгласие Община Радомир да кандидатства с проектно предложение по  процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-13.009„Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“;
2. Закупеният електрически автомобил по настоящата процедура ще се използва за обезпечаване на дейностите по предоставяне на социални услуги в общината, няма да бъде продаван и ще бъде поддържан минимум 5 години след датата на приключване на дейностите по инвестицията и одобрение на искането за окончателно плащане от страна на СНД;
3. Възлага на кмета на Община Радомир последващите, съгласно закона действия.



Внася,
КИРИЛ СТОЕВ
Кмет на Община Радомир

Съгласували:
Станислава Генадиева- зам.-кмет на Община Радомир
Ива Крумова-юрисконсулт
Анита Хаджийска- началник отдел СПОППП

Изготвил:
Даниела Младенова- гл. експерт ПП

image1.png
= OBLMHA PAOOMMUP
OBJTACT NEPHUK

Papomup 2400, nn. “Caoopa’ 20, Ten: +359 777 82 490, dhakc: +359 777 82 502;
PAAOMUP e-mail: obshtinaradomir@abv.bg; www.radomir.bg





